આ અંગે એક પરિપત્ર કરાયો છે. આ જણાવાયું છે કે, ૪૦ ટકા જગ્યાઓ જિલ્લાફેરથી કરવાની થાય છે. જેને ધ્યાને રાખીને જાહેર કેમ્પ દ્વારા બદલીઓ કરવી. જિલ્લા ફેરબદલી કરવાપાત્ર શિક્ષકોએ અગાઉથી બદલી કરતી અરજીઓ જે-તે જિલ્લા દ્વારા મંગાવી લેવી. મોટાભાગના કિસ્સામાં દંપતીઓ બદલીની રાહ જોઇ રહ્યા છે. તેઓ અલગ અલગ જિલ્લામાં જુદા રહે છે. આમ તો દર ડીસેમ્બર મહિનામાં પરિપત્ર કરીને અરજીઓ મંગાવી તમામ જિલ્લામાં મોકલી અપાતી હોય છે. પરિપત્રમાં જણાવાયા મુજબ એક તરફી અને અરસપરસ જિલ્લા ફેરબદલી સમય મર્યાદામાં રજિસ્ટરમાં નોંધાયેલી અરજીઓ પૈકી ૨૫, ૨૬ અને ૨૭ ઓકટોબર સુધીમાં શરતોને આધીન કાર્ય પૂર્ણ કરવાનો આદેશ કરાયો છે. તા. ૨૩/૫/૧૨ના નિયમો મુજબ જિલ્લા ફેરબદલી માટે તા. ૧ જૂન ૨૦૧૬ પછી અવસાન, નિવૃતિ કે રાજીનામું આપવાને કારણે બદલી થઇ શકશે નહીં. ઉપરાંત તા. ૩૧/૮/૧૬ની સ્થિતિએ શિક્ષકોની સંખ્યાનાં પ્રમાણમાં ઉચ્ચ પ્રાથમિક શિક્ષકોને વિકલ્પ પસંદ કરી ઓનલાઇન બદલી માટેનાં નિયમોમાં સમાવેશ થતો હશે તેની બદલીનાં આદેશો થયા છે. પરંતુ જિલ્લા ફેરબદલીનાં આદેશ મુજબ બદલી કર્યા પછી તેને છૂટા કરતા પહેલા પ્રાથમિક શિક્ષણ નિયામકનો બીજો આદેશ ન થાય ત્યાં સુધી તેને છૂટા કરવાના રહેશે નહીં. એટલે કે તેમને ફરીથી ઘણો વખત બદલી માટે રાહ જોવી પડશે.